Japan: Drie lyke in huis gevind | Nuus24
Japan: Drie lyke in huis gevind
Tokio – Polisiebeamptes in Japan wat besig is met ‘n ondersoek oor die verdwyning van sewe mense, sê hulle het drie erg ontbinde lyke in ‘n huis gevind. ‘n Grootskaalse ondersoek is aan die gang nadat die naakte lyke van twee vroue die afgelope naweek in die huis in Hyogo gevind is. Die derde lyk is Maandag uitgegrawe.‘n Woordvoerder vir die Hyogo-polisie het gesê die lyke is so erg ontbind dat die polisie hulle nog nie kon identifiseer nie.Die polisie ondersoek glo die moontlikheid dat Miyoko Sumida, ‘n 64-jarige vrou wat aangekla is dat sy ‘n 66-jarige vrou doodgeslaan het en toe in ‘n drom gegooi het, verbind word met die lyke wat gevind is.Die huis, wat al 10 jaar lank leeg staan, het voorheen aan een van Sumida se familielede behoort. Die eerste lyk is dié van 'n vrou in haar 60's en die tweede lyk is dié van ‘n vrou in haar 20's of 30's. ‘n Lykskouing moet glo nog op die derde lyk gedoen word.Die woordvoerder het bevestig dat die polisie die moontlikheid dat daar nog 'n lyk kan wees, ondersoek. – Volg Nuus24 op Twitter
Lees meer oor: japan | moorde VOLGENDE OP NUUS24X